Ο **Ρίτσαρντ Μίλχαουζ Νίξον** (αγγλικά: *Richard Milhous Nixon*, 9 Ιανουαρίου 1913 – 22 Απριλίου 1994) ήταν Αμερικανός πολιτικός, που υπηρέτησε ως 37ος Πρόεδρος των Ηνωμένων Πολιτειών από το 1969 έως το 1974, όταν και έγινε ο πρώτος Αμερικανός πρόεδρος που παραιτήθηκε από το αξίωμά του. Επίσης υπηρέτησε ως 36ος Αντιπρόεδρος των Ηνωμένων Πολιτειών, από το 1953 έως το 1961, υπό τον πρόεδρο Ντουάιτ Αϊζενχάουερ. Ήταν μέλος του Ρεπουμπλικανικού Κόμματος. 

Προηγουμένως, υπηρέτησε ως Γερουσιαστής των Ηνωμένων Πολιτειών για την πολιτεία της Καλιφόρνιας, από το 1950 έως το 1953, καθώς και ως Μέλος της Βουλής των Αντιπροσώπων των Ηνωμένων Πολιτειών για την 12η κογκρεσιακή περιφέρεια της Καλιφόρνιας. 

Είναι μέχρι στιγμής ο μοναδικός που έχει εκλεγεί ως πρόεδρος και αντιπρόεδρος σε δύο διαφορετικές περιόδους, αλλά και ο μόνος πρόεδρος που παραιτήθηκε από τη θέση του. Η παραίτησή του ήρθε ως συνέχεια του *σκανδάλου Γουότεργκεϊτ*, σε μια απόπειρα να αποφύγει την καθαίρεσή του από το αξίωμα του Προέδρου. Η θητεία του συνδέθηκε τόσο με την κλιμάκωση του πολέμου στο Βιετνάμ, όσο και με την αποχώρηση των αμερικανικών στρατιωτικών δυνάμεων από εκεί το 1973. 

Τον αντικατέστησε ο δεύτερος αντιπρόεδρός του, Τζέραλντ Φορντ, ο οποίος και του απέδωσε χάρη για οποιοδήποτε αδίκημα διέπραξε επί θητείας του, από τις 20 Ιανουαρίου 1969 έως τις 9 Αυγούστου 1974.

Βιογραφία
---------

Ο Ρίτσαρντ Μίλχαουζ Νίξον, γεννήθηκε τον Ιανουάριο του 1913, στην Γιόρμπα Λίντα (μια προαστιακή πόλη της κομητείας Όραντζ) της Καλιφόρνιας των ΗΠΑ. Μεγάλωσε σε φτωχή οικογένεια Κουακέρων και ήταν γιος του Φράνσις Νίξον και της Χάνα Μίλχαουζ. Τα πρώτα του χρόνια, μεγάλωσε στην Γιόρμπα Λίντα, και στη συνέχεια από το 1922 και έπειτα στο Ουίτιερ του Λος Άντζελες. Αποφοίτησε από το Λύκειο «Whittier High School» το 1930. Με την αποφοίτησή του από το Λύκειο, έλαβε υποτροφία για να σπουδάσει στο Πανεπιστήμιο Χάρβαρντ, όμως παρέμεινε στην γενέτειρά του για να σπουδάσει, προκειμένου να εργάζεται στο κατάστημα της μητέρας του. 

Σπούδασε Ιστορία στο Κολλέγιο Ουίτιερ στο Ουίτιερ της Καλιφόρνιας, και έλαβε πτυχίο (BA) το 1934 με διάκριση. Το ίδιο έτος με την αποφοίτησή του από το Κολλέγιο Ουίτιερ, έγινε δεκτός στη νομική σχολή του Πανεπιστημίου Ντιούκ στην Βόρεια Καρολίνα, στο οποίο σπούδασε Νομική, λαμβάνοντας πτυχίο (LLB), το 1937, και αποφοίτησε τρίτος με διάκριση.

### Καριέρα

Αρχικά, όταν αποφοίτησε από το Πανεπιστήμιο Ντιούκ, επιδίωκε να ενταχθεί στο FBI, όμως δεν έλαβε απάντηση και έτσι επέστρεψε πίσω στην Καλιφόρνια, προκειμένου να πραγματοποιήσει πρακτική άσκηση δικηγορίας. Από το 1938 έως το 1942, εργάστηκε ως δικηγόρος.

Το 1942, μετακόμισε με την οικογένειά του στην Ουάσινγκτον Π.Κ. και εντάχθηκε στο Πολεμικό Ναυτικό των Ηνωμένων Πολιτειών, ως υπολογαχός. Ήταν ενεργός αξιωματικός, από το 1942 έως το 1946. Στη συνέχεια, έως το 1966, ήταν έφεδρος αξιωματικός, και έφτασε έως τον βαθμό του αντιναυάρχου.

### Προσωπική ζωή

Ο Νίξον, ήταν νυμφευμένος από το 1940 έως τον θάνατό της (1993), με την Θέλμα «Πατ» Ράιαν. Μαζί απέκτησαν δύο κόρες, την Πατρίσια Νίξον (γ. 1946) και την Τζούλι Νίξον (γ. 1948).

Η μητέρα του Ρίτσαρντ Νίξον, ήταν απόγονος του Τόμας Κορνέλ (ιδρυτή του Πανεπιστημίου Κορνέλ) και προγόνου των Τζίμι Κάρτερ και Μπιλ Γκέιτς.

Η εκλογή του
------------

Δείτε επίσης: Προεδρική εκλογή των Ηνωμένων Πολιτειών 1968 και Προεδρική εκλογή των Ηνωμένων Πολιτειών 1972
Ανταποδίδοντας στο Δημοκρατικό Κόμμα την ήττα του το 1960 από τον Τζον Φιτζέραλντ Κένεντι με μία από τις μικρότερες διαφορές στην αμερικανική ιστορία, ο Ρίτσαρντ Μίλχαουζ Νίξον εκλέχθηκε πρόεδρος των Η.Π.Α. στις 5 Νοεμβρίου του 1968 "*μετά δραματικόν εις διακυμάνσεις και στήθος προς στήθος μέχρι της τελευταίας σχεδόν στιγμής αγώνα*", όπως σημείωσε ο Τύπος της εποχής, με διαφορά μόλις 335 χιλιάδων ψήφων από τον αντίπαλό του, Χιούμπερτ Χάμφρι. Αντιπρόεδρος εκλέχθηκε για πρώτη φορά ένας Ελληνοαμερικανός, ο κυβερνήτης του Μέριλαντ Σπύρο Άγκνιου (Αναγνωστόπουλος), ο οποίος καταγόταν από τους Γαργαλιάνους της Μεσσηνίας. Η προεκλογική εκστρατεία του 1968 καθορίστηκε από δύο, κυρίως, γεγονότα: την απόφαση του Λύντον Τζόνσον να μη διεκδικήσει την προεδρία και τη δολοφονία του Ρόμπερτ Κένεντι την ημέρα που είχε κατακτήσει ουσιαστικά το χρίσμα των Δημοκρατικών. Ωστόσο, ο υποψήφιος του Δημοκρατικού Κόμματος, ο αντιπρόεδρος Χιούμπερτ Χάμφρι, αποδείχθηκε ιδιαίτερα σκληρός αντίπαλος, ενώ σε αστάθμητο παράγοντα, ως τρίτος υποψήφιος, αναδείχθηκε ο ρατσιστής κυβερνήτης της Αλαμπάμα, Τζορτζ Ουάλας. Το τελικό αποτέλεσμα ήταν Νίξον 43,6%, Χάμφρι 43%, Ουάλας 13%. Για πολλούς στις Η.Π.Α. ο Νίξον, ακόμα και την ημέρα του θριάμβου του, παρέμενε ένα ερωτηματικό. Ωστόσο, σε ανύποπτο χρόνο ο Λύντον Τζόνσον είχε εξηγήσει: "*Θα δείτε, στο τέλος θα κάνει κάποιο τρομερό σφάλμα. Πάντοτε κάνει*".

Στις 20 Ιανουαρίου του 1969, ο Ρίτσαρντ Νίξον έδωσε τον νενομισμένο όρκο προ του αρχιδικαστού Ερλ Ουόρεν και ανέλαβε τα καθήκοντά του ως 37ος πρόεδρος των Ηνωμένων Πολιτειών, ενώ ταυτόχρονα η Ουάσινγκτον συγκλονιζόταν από τεράστιες αντιπολεμικές διαδηλώσεις. Παρόντες στην τελετή η σύζυγός του Πατ Νίξον, ο δημοκρατικός υποψήφιος Χιούμπερτ Χάμφρι και ο απερχόμενος πρόεδρος Λύντον Τζόνσον. Αντιπρόεδρος ορκίστηκε στην ίδια τελετή ο ελληνικής καταγωγής Σπύρο Άγκνιου.

Η προεδρία
----------

Κύριο λήμμα: Προεδρία του Ρίτσαρντ Νίξον
Ένα μήνα αργότερα, στις 23 Φεβρουαρίου, ο Νίξον αναχώρησε για τη Δυτική Ευρώπη, όπου και πραγματοποίησε περιοδεία-αστραπή, επισκεπτόμενος πέντε χώρες σε οκτώ ημέρες, αρχής γενομένης από τις Βρυξέλλες, όπου είχε επαφές με τη βελγική κυβέρνηση και, κυρίως, την ηγεσία του ΝΑΤΟ.

Τις πολιτικά μάλλον εύκολες μονοήμερες επισκέψεις στο Λονδίνο, τη Βόννη και το Δυτικό Βερολίνο για την καθιερωμένη επίσκεψη στο Τείχος του Βερολίνου διαδέχτηκε, στις 27 Φεβρουαρίου, η Ρώμη. Οι επαφές με την ιταλική πολιτική ηγεσία δεν έκρυβαν καμία έκπληξη, ωστόσο στους δρόμους δεν υπήρξε το θερμό κλίμα των προηγούμενων επισκέψεων. Χιλιάδες αριστεροί υποδέχτηκαν τον πρόεδρο των Η.Π.Α. με βίαιες αντιαμερικανικές διαδηλώσεις όπου κυριάρχησαν γιγαντιαίες αφίσες του Μάο Τσετούνγκ και του Χο Τσι Μιν και σημειώθηκαν αιματηρότατες συγκρούσεις με την αστυνομία. Από τη Ρώμη, ο Νίξον έφτασε την 1η Μαρτίου στο Παρίσι όπου το πολιτικό κλίμα προμηνυόταν εξαιρετικά ψυχρό. Η συνάντησή του με τον Σαρλ ντε Γκωλ αποδείχθηκε κατά κοινή ομολογία απρόσμενα εγκάρδια, ίσως γιατί ο Αμερικανός πρόεδρος φρόντισε να κολακέψει ιδιαίτερα τον στρατηγό λέγοντας ότι αποτελεί γι' αυτόν "μεγάλη τιμή να πατά σε γαλλικό έδαφος" και αποκαλώντας τον ίδιο "σοφό και διορατικό γίγαντα και επικό ηγέτη, όμοιο του οποίου σπανίως γνωρίζει ο κόσμος". Επί της ουσίας, ωστόσο, όπως σημείωσε ο προεδρικός σύμβουλος επί θεμάτων εθνικής ασφαλείας, Χένρυ Κίσινγκερ, ο στρατηγός παρέμεινε αμετακίνητος στις απόψεις του για το ρόλο της Γαλλίας και των Η.Π.Α. στην Ευρώπη. Τελευταίος σταθμός της περιοδείας ήταν το Βατικανό, στο οποίο ο Νίξον έφτασε με ελικόπτερο απ' ευθείας από το αεροδρόμιο της Ρώμης για να αποφύγει νέες διαδηλώσεις εναντίον του. Το ίδιο βράδυ αναχώρησε για την Ουάσινγκτον.

Παραπομπές
----------

1. ↑  Proclamation 4311
2. ↑  «A Student & Sailor». *web.archive.org*. 21 Οκτωβρίου 2013. Αρχειοθετήθηκε από το πρωτότυπο στις 21 Οκτωβρίου 2013. Ανακτήθηκε στις 30 Οκτωβρίου 2022.
3. ↑  Internet Archive, Jonathan (2015). *Nixon : a life*. Washington, DC : Regnery History. ISBN 978-1-62157-442-2.
4. ↑  Morris, Roger (Νοέμβριος 1991). *Richard Milhous Nixon: The Rise of an American Politician*. Henry Holt. ISBN 978-0-8050-1834-9.
5. ↑  «Nixon, Richard M». *public1.nhhcaws.local* (στα Αγγλικά). Ανακτήθηκε στις 30 Οκτωβρίου 2022. [*νεκρός σύνδεσμος*]
6. ↑  «Commander Richard M. Nixon, USNR». *public1.nhhcaws.local* (στα Αγγλικά). Ανακτήθηκε στις 30 Οκτωβρίου 2022. [*νεκρός σύνδεσμος*]
7. ↑  «The Nixon Family». *web.archive.org*. 21 Οκτωβρίου 2013. Αρχειοθετήθηκε από το πρωτότυπο στις 21 Οκτωβρίου 2013. Ανακτήθηκε στις 30 Οκτωβρίου 2022.
8. ↑  «Ancestry of Sen. John Kerry». *www.wargs.com*. Ανακτήθηκε στις 30 Οκτωβρίου 2022.
9. ↑  *Ο Ρ. Νίξον νέος πρόεδρος των ΗΠΑ*, Ιστορικό Λεύκωμα 1968, σελ. 126-127, Καθημερινή (1998).
10. ↑  Inauguration of President Richard Milhous Nixon, 1969 Web Archive
11. ↑  *Ο Νίξον αναλαμβάνει πρόεδρος των ΗΠΑ*, Ιστορικό Λεύκωμα 1969, σελ. 102-103, Καθημερινή (1998)

Εξωτερικοί σύνδεσμοι
--------------------

|  |  |
| --- | --- |
| Wikiquote logoWikiquote logo | Στα Βικιφθέγματα υπάρχει υλικό σχετικό με το λήμμα:   **Ρίτσαρντ Νίξον** |

* Richard Nixon Presidential Library and Museum

* Επίσκεψη του πρώην Αντιπροέδρου των Ηνωμένων Πολιτειών Αμερικής Ρίτσαρντ Νίξον στην Αθήνα 20/06/1967 - 21/06/1967

|  |  |  |  |  |
| --- | --- | --- | --- | --- |
| 

| π • σ • ε
Πρόεδροι των Ηνωμένων Πολιτειών |
| --- |
|  |
| 
1. Τζορτζ Ουάσινγκτον
2. Τζον Άνταμς
3. Τόμας Τζέφερσον
4. Τζέιμς Μάντισον
5. Τζέιμς Μόνροου
6. Τζον Κουίνσι Άνταμς
7. Άντριου Τζάκσον
8. Μάρτιν Βαν Μπιούρεν
9. Ουίλιαμ Χένρι Χάρισον
10. Τζον Τάιλερ
11. Τζέιμς Νοξ Πολκ
12. Ζαχαρίας Τέιλορ
13. Μίλαρντ Φίλμορ
14. Φράνκλιν Πιρς
15. Τζέιμς Μπιουκάναν
16. Αβραάμ Λίνκολν
17. Άντριου Τζόνσον
18. Οδυσσεύς Γκραντ
19. Ράδερφορντ Χαίηζ
20. Τζέιμς Γκάρφιλντ
21. Τσέστερ Άρθουρ
22. Γκρόβερ Κλίβελαντ
23. Μπέντζαμιν Χάρρισον
24. Γκρόβερ Κλίβελαντ
25. Ουίλλιαμ ΜακΚίνλεϊ
26. Θεόδωρος Ρούζβελτ
27. Ουίλιαμ Χάουαρντ Ταφτ
28. Γούντροου Ουίλσον
29. Ουόρεν Χάρντινγκ
30. Κάλβιν Κούλιτζ
31. Χέρμπερτ Χούβερ
32. Φραγκλίνος Ρούζβελτ
33. Χάρρυ Σ. Τρούμαν
34. Ντουάιτ Αϊζενχάουερ
35. Τζον Φ. Κέννεντι
36. Λύντον Μπ. Τζόνσον
37. Ρίτσαρντ Νίξον
38. Τζέραλντ Φορντ
39. Τζίμι Κάρτερ
40. Ρόναλντ Ρήγκαν
41. Τζορτζ Χ. Ο. Μπους
42. Μπιλ Κλίντον
43. Τζορτζ Ο. Μπους
44. Μπαράκ Ομπάμα
45. Ντόναλντ Τραμπ
46. Τζο Μπάιντεν
 |  |

 |

|  |  |  |  |  |
| --- | --- | --- | --- | --- |
| 

| π • σ • ε
Αντιπρόεδροι των Ηνωμένων Πολιτειών |
| --- |
|  |
| 
1. Τζον Άνταμς
2. Τόμας Τζέφερσον
3. Ααρών Μπερρ
4. Τζορτζ Κλίντον
5. Έλμπριτζ Γκέρι
6. Ντάνιελ Ντ. Τόμπκινς
7. Τζον Κ. Καλχούν
8. Μάρτιν Βαν Μπιούρεν
9. Ρίτσαρντ Μ. Τζόνσον
10. Τζον Τάιλερ
11. Τζορτζ Μ. Ντάλλας
12. Μίλαρντ Φίλμορ
13. Ουίλλιαμ Ρ. Κινγκ
14. Τζον Κ. Μπρέκινριτζ
15. Χάνιμπαλ Χάμλιν
16. Άντριου Τζόνσον
17. Σουίλερ Κόλφαξ
18. Χένρι Ουίλσον
19. Ουίλλιαμ Α. Ουίλερ
20. Τσέστερ Άρθουρ
21. Τόμας Α. Χέντρικς
22. Λεβί Π. Μόρτον
23. Αντλάι Στίβενσον
24. Γκάρετ Α. Χόμπαρτ
25. Θεόδωρος Ρούζβελτ
26. Τσαρλς Ο. Φέρμπανκς
27. Τζέιμς Σ. Σέρμαν
28. Τόμας Ρ. Μάρσαλ
29. Κάλβιν Κούλιτζ
30. Τσαρλς Γκ. Ντωζ
31. Τσαρλς Κέρτις
32. Τζον Νανς Γκάρνερ
33. Χένρι Α. Ουάλλας
34. Χάρι Τρούμαν
35. Άλμπεν Ου. Μπάρκλεϊ
36. Ρίτσαρντ Νίξον
37. Λίντον Τζόνσον
38. Χιούμπερτ Χάμφρεϊ
39. Σπίρο Άγκνιου
40. Τζέραλντ Φορντ
41. Νέλσον Ροκφέλερ
42. Ουόλτερ Μοντέιλ
43. Τζορτζ Χ.Ο. Μπους
44. Νταν Κουέιλ
45. Αλ Γκορ
46. Ντικ Τσέινι
47. Τζο Μπάιντεν
48. Μάικ Πενς
49. **Κάμαλα Χάρις**
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 44303100
* **ΕΒΕ**: 111805
* LCCN: n79018757
* ISNI: 0000 0001 2279 0777
* GND: 11858832X
* SELIBR: 235970
* SUDOC: 027048632
* BNF: cb119177538 (data)
* BIBSYS: 90075985
* ULAN: 500475822
* MusicBrainz: 056203cf-376f-412a-86f7-3ffa80157ef4
* NLA: 35388842
* NDL: 00451392
* NKC: jn20000701324
* ICCU: CFIV035073
* US Congress: N000116
* BNE: XX831641
* CiNii: DA00454085

 |

 |